અલગ રંગો, અલગ મૂડ, વાદળોમાં નયનરમ્ય રંગ ભરીને થતો સૂર્યોદય અદ્દલ એ જ રીતે જાણે કેનવાસ પર કોઈ કલાકાર પોતાની કલ્પનાના રંગો ઉતારી રહ્યો હોય, રૂની પૂણી જેવા વાદળો અને ધવલ પર્વતોને જાણે ધીરે ધીરે અંધારાની ચાદર ઓઢાડી રહ્યો હોય એવું સુર્યાસ્ત, હજારો દીવાઓ એક સાથે ઝગમગી રહ્યા હોય એવું વિરાટ રાત્રિનું દ્રશ્ય, ક્યારેય ના જોયા હોય એવા લેન્ડસ્કેપ્સ, સમગ્ર લદાખ વિસ્તાર ઉનાળામાં બુલેટના અવાજથી ધમધમતો હોય તેની સામે શિયાળામાં શાંત ચિત્તે પોતાની ધડકન પણ સાંભળી શકાય અને સંપૂર્ણ થીજેલા સરોવર કિનારે બેસીને આથમતો સૂર્ય અનિમેષ નજરે જોઈ રહીએ ત્યારે જાણે ખુદને રૂબરૂ મળ્યા હોય તેવો અનુભવ થયા વિના ના રહે.